Un dra zo sur, ur bochad a oa tuchant àr ar bodig Callistemon ker brav get tout ar staminennoù (pe goafioù ma faot deoch) ruz mouk aze, ha dispak-kaer. Hag e oant  tout é fringal aze, dizoavet, edan an heol. Birvilh er bod Callistemon ! Meur a gouplad a spurmantan, a-zevri é ober àr -dro amzer da zonet o spesad. Goude bout klasket o anv e welan int loened hag a jiboes amprevanedigoù. Lenn a ran ivez int e-mesk ar chwiled paotañ er vro ! Ha gwir a-walch eo ne oa ket ar wezh kentañ din o gwelet. Unan ag ar re gentañ da ouiet o anv neuze ma faot deoch monet àr-raok àr studi al loened bihan. E familh ar chCantharidae int, chwiled hag a nij forzh aes, get adaskelloù  (elitroù) hag a zo un tamm blot.